2. melléklet a 1/2021 (I. 18.) önkormányzati rendelethez

FAPÓTLÁSI KOMPENZÁCIÓS ELLENÉRTÉK MÉRTÉKE

(a Dr. Radó féle értékszámítás és az Európai Unió Erdészeti és Fagazdálkodási Bizottság modellje alapján)

1. A fás szárú- és egyéb növények pótlásának számítási alapját az oxigént termelő asszimiláló levélfelület össztömege adja meg, melynek - a fa kivágása, a növényzet felszámolása esetén - 3-5 éven belüli pótlását kell biztosítani. A pótlással szemben támasztott követelmény, hogy az ezt követő 3. évben a telepített fás szárú növények összes lombtömegének el kell érnie a kivágott növény lombtömege 80%-át.

2. A fák pótlási, kompenzációs értékének kiszámítása

Egy adott fa forintban kifejezett értékét a következő képlet alkalmazásával kell megállapítani:

A x B x C x D = faérték (Ft)

2.1. A = a fa városon belüli elhelyezkedése szerinti értékszorzó, amely

a) 1,0, ha a fa városképi szempontból jelentős környezetben vagy kiemelt zöldterületen található, vagy ritka fafajról van szó

b) 0,7, ha a fa magas laksűrűségű, környezetében ártalmakkal terhelt területen található,

c) 0,5, ha a fa alacsony laksűrűségű, kertes beépítésű lakóterületen vagy külterületen található.

2.2. B = a fa becsült kora szerinti értékszorzó, amely

a) a fa 10 éves koráig 10,

b) a fa 20 éves koráig 40,

c) a fa 30 éves koráig 84,

d) a fa 40 éves koráig 160,

e) a fa 50 éves koráig 300,

f) a fa 60 éves koráig 500,

g) a fa 70 éves koráig 700,

h) a fa 70 évnél idősebb, vagy védett fa 1000.

Ha a fa kora az ültetés időpontja alapján pontosan ismert, vagy 1-2 év pontossággal meghatározható, az értékszorzót a becslési értékszorzó két-két határa közötti értékkülönbözet egy évre eső értékének szorzatával kell kiszámolni.

2.3. C = a fa egészségi állapota, megjelenése szerinti értékszorzó, amely

a) 1,0, ha a fa lombkoronája teljesen egészséges, és sértetlen,

b) 0,7, ha a fa lombkoronája kissé (legfeljebb 30%-ban) csonkolt,

c) 0,4, ha a fa lombkoronája erősen (több mint 30%-ban) csonkolt.

2.4. D = a fa értékfelvételi időpontjában beszerezhető azonos, vagy hasonló karakterrel, habitussal rendelkező 4 éves, szabványos faiskolai (8/10 méretű) csemete beszerzési és helyszínre szállítási bruttó értéke.

3. Egyéb fás szárú növények (cserjék, rózsák), továbbá a gyepfelület, füves terület pótlási, kompenzációs értékének kiszámítása:

a) 5 évnél fiatalabb, vagy ismert korú cserjék, rózsák, továbbá öntözött gyepfelület, füves terület értékének alapja az előállítási érték, amelyet növelni kell a telepítéstől eltelt időszak fenntartási költségeivel,

b) 5 évnél idősebb cserje, rózsa értéke: 25 éves, ép, egészséges lombkoronájú, hasonló elhelyezkedésű fa lombkorona tömegének 30 %-ából a 2. pont A és B alpontjai alapján számított érték.